Il-Kummissjoni Ewropea - Dikjarazzjoni L-eżitu tat-Taħditiet Trilaterali dwar l-Implimentazzjoni tal-Ftehim ta' Assoċjazzjoni bejn l-UE u l-Ukraina / Żona ta' Kummerċ Ħieles Approfondita u Komprensiva Brussell, is-7ta' settembru 2015 Il-Kummissarju tal-UE għall-Kummerċ Malmström, il-Ministru tal-Affarijiet Barranin tal-Ukraina Klimkin u l-Ministru tal-Iżvilupp Ekonomiku tal-Federazzjoni Russa Ulyukayev, illum fi Brussell kellhom ir-raba' sett ta' taħdidiet dwar l-Implimentazzjoni tal-Ftehim ta' Assoċjazzjoni bejn l-UE u l- Ukraina / Żona ta' Kummerċ Ħieles Approfondita u Komprensiva (Association Agreement/Deep and Comprehensive Free Trade Area, AA/DCFTA) bil-għan li jsibu soluzzjonijiet pratiċi dwar it-tħassib Russu dwar l-implimentazzjoni tad-DCFTA, li se jiġi applikat b'mod proviżorju mill-1 ta' Jannar 2016. Dan huwa skont id-dikjarazzjoni konġunta tat-12 ta' Settembru 2014 u filwaqt li titqies id- Dikjarazzjoni tat-12 ta' Frar 2015 bħala appoġġ tal-"Pakkett ta' miżuri għall-implimentazzjoni tal- Ftehimiet ta' Minsk." Filwaqt li jqisu l-iżviluppi mhux sodisfaċenti ta' bħalissa tal-flussi tal-kummerċ, il-parteċipanti affermaw mill-ġdid l-impenn tagħhom biex jiksbu arranġamenti prattiċi li jikkontribwixxu biex jinżammu relazzjonijiet ekonomiċi miftuħa bil-għan li jippermettu tkabbir ekonomiku. Matul it-taħdidiet, il-parteċipanti qasmu opinjonijiet dwar ir-rapport ifformulat mill-esperti wara l- laqgħat ta' livell tekniku tas-7 u t-8 ta' Ġunju u tal-4 u l-5 ta' Lulju 2015 dwar ftehim komuni għal soluzzjonijiet prattiċi dwar it-tħassib imqajjem mir-Russja. Filwaqt li jqisu l-opinjonijiet differenti, il-parteċipanti qablu li jagħtu mandat lill-esperti biex ikomplu l-ħidma fil-livell tekniku bil-għan li jiżviluppaw pjan sa' Ottubru 2015 b'soluzzjonijiet prattiċi dwar it- tħassib imqajjem mir-Russja dwar l-implimentazzjoni tad-DCFTA kif rifless fil-konklużjonijiet operattivi konġunti tat-18 ta' Mejju 2015. Il-parteċipanti qablu li jerġgħu jiltaqgħu biex iqisu l-ħidma f'Novembru 2015 biex jilħqu eżitu miftiehem b'mod reċiproku qabel l-aħħar tas-sena. Kuntatti mal-istampa: Mistoqsijiet ġenerali mill-pubbliku: Europe Direct bit-telefown fuq 00 800 67 89 10 11 jew bl - e-mail
Extracted from L-e_itu_tat-Ta_ditiet_Trilaterali_dwar_l-Implimentazzjoni_tal-Ftehim_ta__Asso_jazzjoni_bejn_l-UE_u_l-Ukraina____ona_ta__Kummer___ieles_Approfondita_u_Komprensiva.pdf